Dette må du gjøre dersom du er rammet av uværet
Natt til torsdag skylte uværet inn over Sørlandet. Deler av Telemark står nå i vann etter uværet Petras herjinger, og forsikringsselskapene har økt beredskapen i de utsatte områdene. – Stiger vannet i kjelleren din, så er det viktig at du ringer brannvesenet før du ringer oss, råder Jon Berge, informasjonsdirektør i IF til VG og legger til: – Ta sikringene. Vann og elektrisitet er en dårlig kombinasjon. Har du bilder av uværet? Del dem i VGs protokoll!Ifølge Berge har ikke pågangen til kundeservicen vært unormalt høy torsdag morgen, men det er ventet at det i løpet av dagen vil renne inn med henvendelser. Bakgrunn: Nå kommer «Petra»! Flere av husene som nå er rammet av uværet, opplevde lignende vær for to uker siden. Da kom den totale skaderegningen på nærmere 400 millioner kroner. Berge i IF tror ikke Petra vil forårsake skader for like mye. – Ting tyder på at det ikke vil bli like dyrt som forrige gang, sier han til VG. Skadesjef i Storebrand Forsikring, Shazad Rafiq sier at de også venter at det vil komme mange henvendelser i dagene som kommer. Forsikringsselskapene sier det er viktig å ringe inn skadene så fort som mulig. – Om du har fått skader på eiendeler eller eiendom, bør du melde fra til forsikringsselskapet ditt fortest mulig. Vi har takstmenn og firmaer som kan gi råd og bistå i opprydning etter vannskader. Dersom vann blir værende i bygninger, kan det medføre ytterligere skader, sier Rafiq. Så du denne? Kjellerstuen til Kim André sto under vannBerge i If Skadeforsikring sier at de følger med på nyhetsdekningen av uværet, og roser de som er rammet. – På TV-bildene og bildene kan man se folk løper rundt og berger verdifulle ting. Uværet var varslet på forhånd, så mange har tatt grep. Vannet stiger fortsatt på enkelte plasser, så det er fortsatt mulig å gjøre ting for å minimere skadene, sier og legger til; – Det er enklere å flytte en bil eller campingvogn 100 meter enn å få den erstattet, sier han. Les også: Tonys restaurant sto under vann Rafiq i Storebrand sier at mye nedbør ofte medfører skader på kjøretøy. Han oppfordrer bilister til å være forsiktige i trafikken. – Du bør vurdere vanndybden før du begir deg inn i dype dammer i veibanen. Det er begrenset hvor høyt opp vannet kan gå på en bil før den skades. Om ingen andre biler kjører gjennom en dam, kan det være et viktig signal om at ikke du bør gjøre det heller, sier Rafiq.Forbrukerrådet sier til VG at gode boligforsikringer inneholder forsikring mot ekstremvær, men advarer om at ikke alle typer skader som følge av vær dekkes av vanlige forsikringer. Rådet til Forbrukerrådet er å begrense omfanget av skadene som f.eks. ved å tette igjen åpninger inn i huset eller flytte gjenstander. – Gjør du ikke ditt for å begrense skadene, kan forsikringsselskapet eller Naturskadefondet gi deg mindre penger eller ingen penger i det hele tatt, sier Ingeborg Flønes, direktør for forbrukerservice i Forbrukerrådet. Har du bilder av uværet? Del dem i VGs protokoll! Skader på eiendom eller gjenstander som ikke dekkes av vanlig forsikring kan dekkes av Naturskadefondet. Klager til Naturskadefondet må meldes inn innen tre måneder etter skadetidspunktet.Når du har kontaktet forsikringsselskapet ditt, er det viktig at du dokumenterer skadene dine, mener Forbrukerrådet. Siden forsikringsselskapet skal vurdere skadene, er det viktig at du ikke begynner med opprydningsarbeid eller reparerer skader før du har fått klarsignal fra forsikringsselskapet. – På samme måte bør du for eksempel ta bilder om en skade utvikler seg. Så slipper du å få spørsmål om du ikke har gjort nok for å sikre skaden, sier Flønes i Forbrukerrådet.Selv om deler av «Petra»-varselet ble nedgradert onsdag ettermiddag, er det liten tvil om at uværet herjer i flere fylker: Smiths forteller at det er ventet store nedbørmengder i både Aust-Agder, Telemark, Vestfold, Østfold og Buskerud, samt Oslo og Akershus.
Agder-fylkene, Telemark og Vestfold er hardt rammet av uværet. uværet.